VIDEO Ce scrie "site-ul suporterilor Rapidiști de pretutindeni" după ce Daniel Niculae a fost ridicat de mascați
Președintele Rapidului a fost "săltat" joi dimineață de forțele legii.
Ridicat de mascați joi dimineața, Daniel Niculae, președintele celor de la Rapid, este anchetat acum de oamenii legii într-un dosar care are legătură cu arme și muniții.
"Acuzații extrem de grave în dosarul în care Daniel Niculae a fost ridicat de mascați", a titrat 1923.ro, "site-ul suporterilor Rapidiști de pretutindeni", care a publicat și comunicatul de presă al Direcției Generale de Poliție a Municipiului București referitor la perchezițiile din această dimineață.
Cu Daniel Niculae președinte, Rapid a revenit în prima ligă
Un simbol al Giuleștiului, care a început însă fotbalul la juniorii lui Dinamo, "Nico" a câștigat titlul de campion al României cu Rapid în 2003, dar a jucat și în Liga 4 pe finalul carierei, la nou-înființata echipă giuleșteană.
Cu Niculae președinte, Rapid a promovat în 2021 în Liga 1 (de pe locul secund în Liga 2) și a terminat în următoarele sezoane din eșalonul de elită pe 9 (2021-2022) și pe 5 (2022-2023).
În acest sezon, Rapid este pe locul 2, la patru puncte distanță de liderul FCSB în clasamentul din play-off-ul Superligii.
Foto: fcrapid.ro
Urmăriți SPORT.RO și pe Google News